अमोल चिमणराव पाटील

अमोल चिमणराव पाटील (जन्म १९७८) हे भारतीय राजकारणी आहेत. ते जळगाव जिल्ह्यातील एरंडोल विधानसभा मतदारसंघातून महाराष्ट्र विधानसभेचे सदस्य आहेत. त्यांनी शिवसेनेचे प्रतिनिधित्व करत २०२४ची महाराष्ट्र विधानसभेची निवडणूक जिंकली.

 शिक्षण 
अमोल पाटील हे जळगाव जिल्ह्यातील  एरंडोल येथील माजी आमदार चिमणराव रुपचंद पाटील यांचे पुत्र आहेत.

ते उत्तर महाराष्ट्र विद्यापीठ, जळगाव येथून २००५ मध्ये BSL पदवीधर आहेत "Amol Chimanrao Patil(Shiv Sena):Constituency- ERANDOL(JALGAON) - Affidavit Information of Candidate". myneta.info. Retrieved 27 November 2024.

 राजकीय कारकीर्द 
त्यांनी जळगाव जिल्हा मध्यवर्ती सहकारी बँकेचे उपाध्यक्ष म्हणून काम पाहिले. ते १३ वर्षे पाचोरा येथील एपीएमसीचे अध्यक्षही होते.

पाटील २०२४ च्या महाराष्ट्र विधानसभा निवडणुकीत एरंडोल विधानसभा मतदारसंघातून शिवसेना पक्षाचे प्रतिनिधित्व करत विजयी झाले. त्यांनी प्रतिस्पर्धी राष्ट्रवादी काँग्रेसचे (एसपी) सतीश अण्णा पाटील यांचा 56,332 मतांच्या मोठ्या फरकाने पराभव केला. 

 संदर्भ 

वर्ग:शिवसेनेतील राजकारणी
वर्ग:महाराष्ट्राच्या १५ व्या विधानसभेचे सदस्य
वर्ग:एरंडोलचे आमदार
वर्ग:इ.स. १९७८ मधील जन्म
वर्ग:पुरुष चरित्रलेख